Fauna en flora in die Bybel (9) - www.bybelkennis.co.za
by Mitch Kalp · Published 29/09/2010 · Updated 28/09/2014
Fauna en flora in die Bybel (9) – Jan van der Watt
ŉ Mens dink altyd dat die volk Israel deur die woestyn getrek het en dat Palestina dus ŉ droë land sonder baie diere was. Dit is nie waar nie. Hoe verder Noord ŉ mens beweeg, hoe mooier word die plantegroei. In die volgende lys kan ons die diere sien waaroor die Bybel praat.
Beer: In die gebied van Israel het die Siriese bruinbeer voorgekom wat gewoonlik in die heuwelagtige, beboste gedeeltes geleef het (1 Samuel 17:34-37; 2 Konings 2:24; Jesaja 11:7; Daniël 7:5; Openbaring 13:2).
Bees: Beeste is aangehou vir melk, vleis en velle (hoewel hulle nie te dikwels geslag is nie), maar het veral ook gehelp om waens en ploeë te trek. ŉ Boer se rykdom is gemeet aan die hoeveelheid beeste wat hy gehad het (Deuteronomium 14:4; Daniël 4:25, 32; Lukas 14:5).
Bok: Bokke was baie belangrik vir nomades. Hulle vleis is geëet, hulle velle vir alles en nog wat gebruik (van waterbottels tot klere en skoene) en hulle hare is gevleg om matte te maak (Genesis 15:9; 27:9; 30:35; 37:31; Deuteronomium 14:4; Daniël 8:5; Levitikus 16:5; Matteus 25:33).
Buffel: Numeri 23:22; Jesaja 34:7; Job 39:12-15.
Bobbejaan: 1 Konings 10:22.
Bul: Esegiël 1:10.
Dassie: Levitikus 11:5; Deuteronomium 14:7.
Donkie: Die donkie was die pakdier van daardie tyd en is uit Noord-Afrika afkomstig (2 Konings 6:25; Jesaja 1:3; 32:20; Matteus 21:2, 5; Johannes 12:14).
Eland: Deuteronomium 14:5
Gemsbok: Deuteronomium 14:5; 1 Konings 4:23.
Haai: Psalm 74:14.
Haan: Matteus 26:34.
Haas: Levitikus 11:6.
Volgende keer gaan ons verder met die diere in die Bybel
Laaste 7 Dae: 3,549
Laaste 365 Dae: 254,663